**Anexa nr. 22 la HCL\_\_\_**

**Procedura**

**de acordare a scutirii de la plata impozitului pentru terenul folosit ca domiciliu si/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare**

**Art. 1** Nu se datorează impozit pe teren în anul fiscal 2019, pentru terenul folosit ca domiciliu si/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare.

**Art. 2** Scutirea se acordă pe bază de cerere, pe cota de proprietate deținută de persoana prevăzută la art. 3 alin. (1) lit. b) şi art. 4 alin. (1) din Legea nr. 341/2004, începând cu data de 1 ianuarie 2019, persoanelor care deţin documente justificative valabila la 31.12.2018 şi care sunt depuse la Direcţia Impozite şi Taxe, până la data de 31 martie 2019 inclusiv.

**Art. 3** Cererea de acordare a scutirii va cuprinde:

- Datele de identificare ale solicitantului;

- Elementele de identificare ale terenului sau părţii din teren pentru care se solicită acordarea scutirii;

- Temeiul de drept în baza căruia se solicită acordarea scutirii;

La cerere vor fi anexate următoarele documente:

- actul de identitate/codul unic de înregistrare al proprietarului ;

- actul de proprietate şi documentaţia cadastrală a terenului;

- certificatul de revoluţionar emis de autoritatea competentă.

Documentele depuse vor fi certificate de conformitate cu originalul potrivit prevederilor art. 64 alin. (5) din Legea nr. 207/2015 privind Codul de procedură fiscală, cu modificările şi completările ulterioare.

**Art.4** Serviciile de specialitate vor efectua verificarea documentelor depuse şi vor întocmi un referat prin care se va propune acordarea sau respingerea scutirii.

**Art.5** Referatul va fi verificat de şeful serviciului şi aprobat de conducerea direcţiei.

**Art.6** Pe baza referatului de acordare a scutirii aprobat, se va proceda la operarea scutirii în evidenţa fiscală.

**Art. 7** Acordarea/ respingerea scutirii va fi comunicată beneficiarului în termen de 15 zile de la aprobarea referatului prevăzut la art.5.

**Art. 8** Contribuabilul care beneficiază de scutirea de la plata impozitului/taxei pe teren are obligaţia ca ulterior acordării scutirii să aducă la cunoştinţa organului fiscal orice modificari intervenite faţă de situaţia existentă la data acordării scutirii.

**Art.8** În cazul în care după acordarea facilităţii fiscale, se constată că beneficiarul a indus în eroare organele fiscale prin declararea unor date nereale impozitul/taxa pe teren va fi recalculată începând cu data 1 ianuarie 2019.

**Art.9.** Scutirea se acordă şi în cazul contribuabililor care au beneficiat de acestă facilitate în anii anteriori, pe baza documentelor justificative aflate la dispoziţia Direcţiei Impozite şi Taxe.